《罗浮山居》
明代·释今音

屏分锦绣自岧峣，谁与秋深度铁桥。静夜寒林闻捣药，高楼明月过吹箫。

虎须远采临巉石，雀舌閒烹试瘿瓢。惭愧头陀馀行苦，活泉引灌圃中苗。

作者简介：今音(?—一六六一)，字梵音。番禺人。俗姓曾，原名起霖，字湛师。诸生。天然禅师从弟。明桂王永历九年（一六五五）于栖贤登具，十二年（一六五八）随天然老人还雷峰。十五年，游罗浮，坐化华首台上。著有《古镜遗稿》一卷。事见清宣统《番禺县续志》卷二七。